CELEX: 62008CN0398
Language: el
Date: 2008-09-16 00:00:00
Title: Υπόθεση C-398/08 P: Αναίρεση που άσκησε στις 16 Σεπτεμβρίου 2008 η Audi AG κατά της αποφάσεως που εξέδωσε το Πρωτοδικείο (τέταρτο τμήμα) στις 9 Ιουλίου 2008 στην υπόθεση T-70/06, Audi AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/18
            
         Αναίρεση που άσκησε στις 16 Σεπτεμβρίου 2008 η Audi AG κατά της αποφάσεως που εξέδωσε το Πρωτοδικείο (τέταρτο τμήμα) στις 9 Ιουλίου 2008 στην υπόθεση T-70/06, Audi AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-398/08 P)
   (2008/C 301/32)
   Γλώσσα διαδικασίας: η γερμανική
   Διάδικοι
   
      Αναιρεσείουσα: Audi AG (εκπρόσωποι: S. O. Gillert και Dr. F. Schiwek, δικηγόροι)
   
      Αντίδικος κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 16ης Δεκεμβρίου 2005, επί της υποθέσεως R 237/2005-2, καθόσον απορρίπτει μερικώς την προσφυγή κατά της αποφάσεως του εξεταστή·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα των διαδικασιών ενώπιον του Δικαστηρίου, του Πρωτοδικείου και του Τμήματος Προσφυγών
            
         Λόγοι αναιρέσεως και κύρια επιχειρήματα
   Παράβαση του άρθρου 7, παράγραφος 1, στοιχείο B, του κανονισμού (ΕΚ) 40/94 του Συμβουλίου: το Πρωτοδικείο —όπως προηγουμένως το Τμήμα Προσφυγών— δεν προσδιόρισε επαρκώς το οικείο κοινό στην κάθε περίπτωση. Λόγω του μεγάλου αριθμού εμπορευμάτων και υπηρεσιών που καλύπτει το σήμα του οποίου ζητείται η καταχώριση ως κοινοτικού σήματος δεν επιτρεπόταν η υιοθέτηση μιας συνολικής θεωρήσεως.
   Εξάλλου, το Πρωτοδικείο κατά την εξέταση της διακριτικής ισχύος του σήματος εφάρμοσε ένα ιδιαίτερα αυστηρό πρότυπο. Δεν έλαβε υπόψη του ότι ακόμη και τα διαφημιστικά συνθήματα αποτελούν λεκτικά σήματα. Εφάρμοσε ιδιαίτερα αυστηρά κριτήρια προβαίνοντας στην εκτίμηση του διακριτικού χαρακτήρα αποκλειστικώς με βάση το στοιχείο ότι το σήμα «Vorsprung durch Technik» του οποίου ζητείται η καταχώριση αποτελεί διαφημιστικό σύνθημα.
   Παράβαση του άρθρου 63 του κανονισμού 40/94 του Συμβουλίου: το Πρωτοδικείο περιορίστηκε στην εξέταση της αποφάσεως του τμήματος προσφυγών. Δεν δέχθηκε ούτε έλαβε υπόψη του νέα στοιχεία τα οποία προσκόμισαν οι διάδικοι και τα οποία δεν είχαν αποτελέσει αντικείμενο της αποφάσεως του Τμήματος Προσφυγών. Εντούτοις, κατά την εξέταση του διακριτικού χαρακτήρα του σήματος, το Πρωτοδικείο έλαβε υπόψη του έγγραφο το οποίο το καθού προσκόμισε για πρώτη φορά με το υπόμνημα αντικρούσεως. Η διαπίστωση του Πρωτοδικείου ότι το σήμα «Vorsprung durch Technik», του οποίου ζητείται η καταχώριση, στερείται διακριτικής ισχύος στηρίχθηκε κυρίως στο περιεχόμενο αυτού του εγγράφου και στην εκ μέρους του Πρωτοδικείου εκτίμησή του.